stanford-oval/wikipedia huggingface dataset:
החתונה

ערך זה עוסק באופרה של ריכרד וגנר. אם התכוונתם למחזה, ראו .
החתונה (בגרמנית: Die Hochzeit) היא האופרה הראשונה של המלחין הגרמני ריכרד וגנר. האופרה מעולם לא הושלמה.
וגנר החל בהלחנה לאחר שסיים את כתיבת הליברית בשנת 1832 כשהוא בן 19 בלבד. הוא נטש את העבודה על האופרה והשמיד את הליברית לאחר שאחותו הביעה בפניו את שאט נפשה מסיפור העלילה. רק שלושה קטעים שרדו מן העבודה המקורית.
מן הקטעים ששרדו מתברר כי סיפור העלילה נסוב סביב ההכנות לחתונתם של אדה וארינדל (שתי דמויות שיופיעו שוב כדמויות הראשיות באופרה השנייה שכתב והושלמה במלואה-הפיות). החתונה היא "חתונת נוחות" פוליטית ואינה מונעת מאהבתם של בני הזוג. בערב החתונה מופיע קדולט, אהובה האמיתי של אדה לפגישה עימה, אך היא דוחה אותו, ובניסיון לשמור על כבודה דוחפת אותו מעבר למעקה המרפסת אל מותו. בהלוויתו של קדולט מתמוטטת אדה שעדיין מאוהבת בו ומתה משברון הלב.
אף על פי שמן הבחינה המוזיקלית העבודה על האופרה רק החלה בטרם ננטשה, הרי שמבחינה טקסטואלית ניתן למצוא חלקים משותפים עם האופרה הפיות. מכאן ניתן להניח כי חלקים משמעותיים ומהותיים מתוך הלחן האפשרי מצאו גם הם את דרכם לתוך האופרה השנייה של המלחין.
| אופרות של וגנר |
| --- | --- | --- |
| האופרות המוקדמות | החתונה • הפיות • איסור האהבה • ריאנצי |  |
| תקופת הביניים | ההולנדי המעופף • טנהויזר • לוהנגרין |  |
| התקופה הבוגרת | טריסטן ואיזולדה • אמני השירה מנירנברג • טבעת הניבלונג • זהב הריין • הוולקירה • זיגפריד • דמדומי האלים • פרסיפל |  |
| --- | --- |
בקרת זהויות :  BnF: cb14791687k (data)  GND: 4828424-5  LCCN: no2004022683  VIAF: 184534207   WorldCat (עם VIAF): 184534207
הדיוויזיה ה-49 (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  דיוויזיה
 אירועים ותאריכים
 תקופת הפעילות:  1908 1921 1947 – 1919 1945 1967 (כ־11 שנים)
 מלחמות:  מלחמת העולם הראשונה מלחמת העולם השנייה
 פיקוד
 דרגת המפקד:   מייג'ור גנרל
הדיוויזיה ה-49 של הצבא הבריטי (וסט ריידינג) היא דיוויזיה בריטית אשר לחמה במלחמות העולם.
היסטוריה > הקמת הדיוויזיה

הדיוויזיה הוקמה בשנת 1908 כחלק מהצבא הטריטוריאלי, ונועדה להחליף את הצבא הסדיר כאשר הוא היה במשימות בחו"ל. הדיוויזיה הוצבה תחת פיקוד הדרום, וכללה יחידות מקורנוול, דבון, דורסט, המפשייר, סאמרסט ווילטשייר.
היסטוריה > מלחמת העולם הראשונה

בקיץ 1914 גויסה הדיוויזיה והחלה באימונים, ובאפריל 1915 נשלחה הדיוויזיה לצרפת, שם לחמה במלחמת החפירות בפלנדריה. בשנת 1916 לחמה הדיוויזיה בקרב על הסום, ובשנת 1917 היא נטלה חלק בקרב איפר השלישי. באביב 1918 היא לחמה בקרב איפר הרביעי, ולאחר מכן לחמה במתקפת מאה הימים. לאחר המלחמה שוחררו חיילי הדיוויזיה, ובשנת 1919 פורקה הדיוויזיה.
היסטוריה > בין המלחמות

בשנת 1921 הוקמה הדיוויזיה מחדש, כחלק מהצבא הטריטוריאלי, ובשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-46.
היסטוריה > מלחמת העולם השנייה

עם פרוץ מלחמת העולם השנייה גויסה הדיוויזיה והחלה באימונים, ובפברואר 1940 תוכננה להישלח לפינלנד לסייע לה במלחמת החורף, אולם המשימה בוטלה בעקבות סיום המלחמה. לאחר מכן לחמו 2 מחטיבות הדיוויזיה במהלך המערכה בנורווגיה ככוחות נפרדים, וב-10 ביוני הם חזרו לאנגליה לאחר שספגו אבדות כבדות במהלך המערכה. החטיבה ה-148 שספגה 1,400 אבדות במהלך המערכה נותקה מהדיוויזיה, ולחמה בשאר המלחמה ככוח עצמאי. במאי 1941 נשלחה הדיוויזיה לאיסלנד בפיקודו של הנרי קרטיס, לאחר שהיא התאמנה ככוח לחימה הררי, והיא נותרה שם עד אפריל 1942, אז הוחלפה על ידי כוחות צבא ארצות הברית. לאחר מכן התאמנה הדיוויזיה לקראת הפלישה לנורמנדי, ובתחילה היא אף תוכננה להיות אחת מהדיוויזיות המובילות בפלישה, אולם לבסוף הועברה לעתודה מה שגרם לאכזבה רבה בקרב לוחמי הדיוויזיה.
ב-13 ביוני 1944 נחתה הדיוויזיה בנורמנדי, שם לחמה בקרבות הקשים, ובכלל זה הקרב על קן ומבצע אפסום. לאחר מכן היא לחמה בקרב פאלז ובסוף אוגוסט הגיעה לנהר הסן, ובתחילת ספטמבר התקדמה לעבר בלגיה, תוך שהיא משחררת את העיר לה האבר. בהמשך השתתפה הדיוויזיה במבצע מרקט גארדן, ובסוף נובמבר מונה אוולין יו בארקר למפקד הקורפוס ה-8, ובמקומו מונה גורדון הולמס אלכסנדר מקמילן למפקד הדיוויזיה. לאחר מכן לחמה הדיוויזיה כחלק מהקורפוס הקנדי ה-2, והשתתפה בשחרור ארנהם ואוטרכט לקראת סוף המלחמה.
היסטוריה > לאחר המלחמה

לאחר המלחמה פורקה הדיוויזיה, אולם בשנת 1947 היא הוקמה מחדש ככוח מילואים של הצבא הטריטוריאלי, ונקראה דיוויזיית השריון ה-49 (וסט ריידינג), ובשנת 1956 הפכה בחזרה לדיוויזיית חיל רגלים. בשנת 1961 צומצמה הדיוויזיה למפקדה מחוזית, ובשנת 1967 פורקה הדיוויזיה.
הוניר

| --- | --- |
אילוסטרציה איסלנדית של הוניר מהמאה ה-17
אילוסטרציה איסלנדית של הוניר מהמאה ה-17
 אלים מקבילים:  וילי 
 אחים:  אודין 
 
הוניר (בנורדית עתיקה: Hœnir) הוא אחד מאלי האסיר מהמיתולוגיה הנורדית. הוא מוזכר כאל שעזר לאודין בבריאת בני האדם.
בתרבות

מכתש הוניר בקליסטו, אחד מירחיו של צדק קרוי על שמו של האל.
הערות שוליים

↑  MacCulloch, J.A.(2005). The Celtic and Scandinavian Religions. Cosimo, Inc. ISBN 1-59605-416-6.
↑  Hollander, Lee Milton. (Trans.) (2007). Heimskringla: History of the Kings of Norway. University of Texas Press. ISBN 978-0-292-73061-8
האנג סנג

האנג סנג (בסינית: 恒生指數, פין-יין: Héngshēng zhǐshù, באנגלית: Hang Seng או HSI) הוא מדד של שוק המניות בהונג קונג.
המדד משמש לניטור שינויים יומיים בחברות הגדולות הנסחרות בבורסת הונג קונג ונחשב לאינדיקטור העיקרי למצב השוק הכללי של הבורסה.
HSI נוצר בנובמבר 1969, והוא מחושב ונערך על ידי חברת "Hang Seng Indexes Company Limited" שהיא חברת בת של "Hang Seng Bank", אחד הבנקים הגדולים הרשומים בבורסה. הבנק אחראי על פרסום HSI כמו גם מגוון של מדדים אחרים המכסים תחומי מניות שונים, כגון "מדד האנג סנג לעסקים גדולים בסין" (Hang Seng China Enterprises Index) וסדרת "מדד האנג סנג AH בסין" (Hang Seng China AH Index) ועוד.
כאשר פורסם לראשונה מדד האנג סנג, נקבע בסיסו של 100 נקודות שווה ערך לערך הכולל של המניות נכון לשוק שנסגר ב -31 ביולי 1964. השפל שלו בכל הזמנים הוא 58.61 נקודות, ב -31 באוגוסט 1967, לאחר שנקבע ערך הבסיס אך לפני פרסום המדד. האנג סנג עלה מעבר ל 10,000 הנקודות לראשונה בתולדותיו ב-10 בדצמבר 1993, 13 שנים אחר כך עבר את ציון הדרך 20,000 הנקודות ב-28 בדצמבר 2006. תוך פחות מעשרה חודשים הוא עבר את אבן הדרך של 30,000 נקודות 18 באוקטובר 2007. השיא של כל הזמנים שנקבע ב -30 באוקטובר 2007 עמד על 31,958.41 נקודות במסחר ו -31,638.22 נקודות בסגירה. החל מה- 30 באוקטובר 2007 עד 9 במרץ 2008, המדד איבד 9,426 נקודות או כ־30%. ב-5 בספטמבר הוא נפל לפחות מ 20,000 נקודות הפעם הראשונה מזה כמעט שנה לשפל של 19,708.39, לאחר מכן נסגר על 19,933.28. ב-8 באוקטובר 2008 נסגר המדד על 15,431.73, מעל 50% פחות מהשיא הגבוה ביותר בכל הזמנים וערך הסגירה הנמוך ביותר מזה למעלה משנתיים. ב-27 באוקטובר 2008 ירד המדד ל -10,676 נקודות, לאחר שנפל כמעט שני שלישים משיאו בכל הזמנים. היום (15 לאוקטובר 2019) עומד מדד האנג סנג על 29,504 נקודות.
האנג סנג, למרות היותו חברה ציבורית, נמצא בשליטה של ענקית הכלכלה הבריטית HSBC.
הערות שוליים

↑  moneycontrol, Hang Seng
ערך זה הוא קצרמרבנושא כלכלה ובנושא סין. אתם מוזמנים לתרום לוויקיפדיה ו.
החתול שאיננו שם

| --- | --- |

 מידע כללי
 מאת:  רון אהרוני
 שפת המקור:  עברית
 סוגה:  ספר עיון, פילוסופיה
 הוצאה
 הוצאה:  הוצאת מאגנס
 תאריך הוצאה:  2009
 מספר עמודים:  270
 קישורים חיצוניים
 מסת"ב:  מסת"ב 9789654934862
 הספרייה הלאומית:  002760371
החתול שאיננו שם הוא ספר הדן בפילוסופיה מאת רון אהרוני שיצא לאור בהוצאת מאגנס בשנת 2009.
מקור שמו של הספר הוא באמרה של הפילוסוף ויליאם ג'יימס: "פילוסוף הוא עיוור שמחפש בחדר חשוך חתול שחור שאיננו שם". האמרה הזאת מבטאת את החידתיות האופפת את הפילוסופיה, והתחושה שאין יודעים במה בדיוק היא עוסקת. הספר מנסה להגדיר מהי הפילוסופיה, ולהסביר מניין נובעות תכונותיה: היעדר האובייקט לחקירה, העובדה שאי אפשר להשיב לשאלותיה על ידי התבוננות במציאות, העובדה שהבעיות הפילוסופיות המרכזיות אינן נפתרות לאורך אלפי שנים, תחושת שמיטת הקרקע מתחת לרגליים שאופיינית לדיונים פילוסופיים.
בעיית הגדרת הפילוסופיה נחשבת עצמה לפילוסופית, אבל בעיני המחבר מובנה הוא – אילו מאפיינים של דיון מזוהים כ"פילוסופיים", שהיא שאלה פסיכולוגית. על פי טענת המחבר זהו אם כן ספר לא פילוסופי על הפילוסופיה.
הפילוסופיה עוסקת בחשיבה האנושית. אולם לכאורה החשיבה היא חלק מתופעות הטבע, ואפשר היה לחקור אותה בצורה מדעית-עובדתית. השאלה המרכזית שבה עוסק הספר היא מדוע הפילוסופים אינם רואים זאת כך, ומדוע הסתכלותם בחשיבה האנושית אינה אמפירית (ניסויית). התשובה שנותן הספר היא שהמאפיין את הפילוסופיה אינו אובייקט החקירה, אלא דרך החקירה. טענתו של המחבר היא שהמאפיין את החקירה הפילוסופית הוא הנחה של זיהוי בין המערכת המושגית הנחקרת לבין זו המשמשת לחקירה. למשל, השאלה הספקנית "האם קיים עולם חיצוני או הכול נמצא במוחי" תלויה לחלוטין בכך שהאדם השואל זהה לאדם שעליו הוא שואל. השאלה "האם כל העולם הוא חלום של המלך האדום" (כך טוען טווידלדי במבעד למראה של לואיס קרול) היא חסרת משמעות.
את הרעיון של הספר מסכם המחבר בשתי אמירות:
א. בהסתכלות באחר אין פילוסופיה.
ב. חקירה עצמית תקינה דומה בכול לחקירתו של אחר.
המסקנה משתי אלה היא שבהסתכלות נכונה בעצמך, שבה מופרד החלק החוקר מן הנחקר, נעלמת תחושת הפילוסופיות של הבעיות. למשל, השאלה "מהי האמת" הופכת לשאלה "כיצד מתנהל מושג האמת במוחי". שאלות אחרות, שהמחבר קורא להן "ארכיטיפיות", נעלמות בהסתכלות מן הצד, וכל זכות קיומן באה להן ממבנה החקירה הלא מפריד. אלה הן בעיות הספקנות, חופש הרצון, בעיית היסק הרצוי מן המצוי של יום, ובעיית גוף-נפש.
ה'תר"ם

ה'תר"ם או ה'תר"מ (5,640) ובקיצור תר"ם או תר"מ – היא שנה עברית  אשר החלה ביום א' בתשרי, אור ל-18 בספטמבר 1879, והסתיימה ביום כ"ט באלול, 5 בספטמבר 1880.
המולד של תשרי חל ביום שלישי, 12 שעות ו-109 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה חמישית לשמיטה, ושנת 16 במחזור העיבור ה-297. תקופת ניסן שבשנה זו היא תחילת שנת 12 (סימנה יביגז) במחזור השמש ה-202.
שנה זו היא שנת 1,811 לחורבן הבית, ושנת 2,191 לשטרות.
אירועים

ו' בטבת – סימנס מציג בברלין, לראשונה, את הרכבת החשמלית.
י"ז בטבת – תומאס אלווה אדיסון מציג לראשונה את הנורה החשמלית
י"ז בטבת – מתחילה כרייתה של תעלת פנמה
י"ח באייר – החלה הדפסת הכרך הראשון של ש"ס וילנא מן התלמוד הבבלי (מסכת ברכות) בדפוס האלמנה והאחים ראם.
ט"ו באב – הרב רפאל מאיר פאניז'יל מתמנה לתפקיד הראשון לציון.
נולדו

י' בתשרי – הרב אליעזר מאיר ליפשיץ
י"ז בטבת – שלום אש, סופר יהודי-פולני (נפטר ב-ה'תשי"ז)
ה' באייר – הרב מאיר בר-אילן, ממנהיגי המזרחי
י"ג בסיוון – הרב בן-ציון מאיר חי עוזיאל, הראשון לציון הראשון של מדינת ישראל (נפטר ב-ה'תשי"ג)
י"ב בתמוז – רבי יוסף יצחק שניאורסון האדמו"ר הריי"צ מחסידות חב"ד (נפטר ב-ה'תש"י)
ט"ז באב – ארנסט בלוך (מלחין), מלחין יהודי-אמריקאי יליד שווייץ, (נפטר ב-ה'תשי"ט
י"א באלול – יעקב משה טולידאנו, רב ושר הדתות בממשלת ישראל (נפטר ב-ה'תש"ך)
נפטרו

א' בתשרי – רבי מאיר ליבוש וייזר (מלבי"ם), מגדולי פרשני המקרא בתקופת האחרונים,פוסק, ורב בקמפן, בבוקרשט ובקניגסברג. (נולד בי"ט באדר ה'תקס"ט)
כ' בטבת – רבי יעקב אבוחצירא (אביר יעקב), מגדולי רבני מרוקו, סביו של הבבא סאלי
ט' בשבט – רבי אברהם אשכנזי – הראשון לציון.
כ"ז בשבט – אדולף כרמיה, מדינאי יהודי-צרפתי (נולד ב-ה'תקנ"ו)
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ה'תר"ט

ה'תר"ט (5,609) ובקיצור תר"ט – היא שנה עברית  אשר החלה ביום א' בתשרי, אור ל-28 בספטמבר 1848, והסתיימה ביום כ"ט באלול, 16 בספטמבר 1849.
המולד של תשרי חל ביום חמישי, 6 שעות ו-950 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שנייה לשמיטה, ושנת 4 במחזור העיבור ה-296. תקופת ניסן שבשנה זו היא תחילת שנת 9 (סימנה טלזא) במחזור השמש ה-201.
שנה זו היא שנת 1,780 לחורבן הבית, ושנת 2,160 לשטרות.
אירועים

פרסומו הראשון של 'צעטיל קטן', קובץ הנהגות חסידיות המיוחס לרבי אלימלך מליז'נסק.
נולדו

ו' בכסלו – רבי יוסף חיים זוננפלד, מרבני היישוב הישן בירושלים, ורבה הראשון של העדה החרדית. (נפטר בי"ט באדר ב' ה'תרצ"ב)
י' באב – מקס נורדאו, הוגה דעות, סופר ונואם, ממייסדי התנועה הציונית. (נפטר בה'תרפ"ג)
רבי נתן צבי פינקל ("הסבא מסלבודקה"), מייסד ישיבת כנסת ישראל (סלבודקה), ומראשי תנועת המוסר בליטא ובארץ ישראל. (נפטר בכ"ט בשבט ה'תרפ"ז)
נפטרו

י"ד בחשוון – אבראהים פאשא, שליט ארץ ישראל ובנו של מחמד עלי.
י"ח בכסלו – רבי חיים יהודה אברהם, דיין ופוסק באזמיר, ומחבר שו"ת 'אחי וראש'.
ח' בטבת – רבי יהושע אברהם יהודה, פוסק ופקיד הקהילה באזמיר, ולאחר מכן בירושלים.
י"ד באדר – רבי שאול יחזקאל גרינפלד, מראשוני הצדיקים החסידיים ביהדות הונגריה. (נולד בה'תקנ"ד)
ט' באייר – רבי יצחק ברנייס, רבה של המבורג וממבשרי הנאו-אורתודוקסיה ביהדות גרמניה.
כ"ו באייר – רבי יצחק מוולוז'ין, ראש ישיבת וולוז'ין ורב העיירה, ממנהיגי יהדות רוסיה.
א' בתמוז – רבי חיים קיצה, רבה של אירשה שבהונגריה.
כ"ד באב – רבי יעקב ישראל כרמי, רבה של רג'ו אמיליה שבאיטליה, ונציג יהדות רג'ו אמיליה בסנהדרין של פריז. (נולד בה'תקכ"ז)
י"ז באלול – רבי אברהם קארה מחכמי יהדות צנעא, רבו של רבי יחיא אביץ'. (נולד בה'תקכ"ט)
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ה'תקל"ד

ה'תקל"ד (5,534) ובקיצור תקל"ד – היא שנה עברית  אשר החלה ביום א' בתשרי, אור ל-18 בספטמבר 1773, והסתיימה ביום כ"ט באלול, 5 בספטמבר 1774.
המולד של תשרי חל ביום חמישי, 21 שעות ו-526 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה רביעית לשמיטה, ושנת 5 במחזור העיבור ה-292. תקופת ניסן שבשנה זו היא תחילת שנת 18 (סימנה יחלדז) במחזור השמש ה-198.
שנה זו היא שנת 1,705 לחורבן הבית, ושנת 2,085 לשטרות.
אירועים

בליוורנו נדפס לראשונה הספר ברכי יוסף על שולחן ערוך מאת רבי חיים יוסף דוד אזולאי.
נולדו

ט' בכסלו – רבי דוב בר שניאורסון, האדמו"ר השני בשושלת חסידות חב"ד, המכונה "אדמו"ר האמצעי". (נפטר בט' בכסלו ה'תקפ"ח)
רבי משה יהושע העשיל אורנשטיין, מרבני גליציה. (נפטר בי"אבאדר ב' ה'תקפ"ד)
נפטרו

י"ח בניסן – רבי יצחק נוניש בילמונטי, רב באיזמיר ומחבר ספר "שער המלך"  על משנה תורה לרמב"ם.
רבי אהרן אלפנדרי, מחכמי אזמיר, דיין ורבה של חברון, מחבר "יד אהרן".
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ה'תר"ל

ה'תר"ל (5,630) ובקיצור תר"ל – היא שנה עברית  אשר החלה ביום א' בתשרי, אור ל-6 בספטמבר 1869, והסתיימה ביום כ"ט באלול, 25 בספטמבר 1870.
המולד של תשרי חל ביום שני, 17 שעות ו-57 חלקים. לפיכך זו שנה מסוג בשז. היא מעוברת, ואורכה 385 ימים.
זו שנה שנייה לשמיטה, ושנת 6 במחזור העיבור ה-297. תקופת ניסן שבשנה זו היא תחילת שנת 2 (סימנה בלהז) במחזור השמש ה-202.
שנה זו היא שנת 1,801 לחורבן הבית, ושנת 2,181 לשטרות.
אירועים

י"ג בכסלו - תעלת סואץ נפתחת
כ"ד בטבת - ויליאם סמפל רושם פטנט על המסטיק
כ"ח באדר א' - נשיא פרגוואי פרנסיסקו סולנו לופז נהרג בתום מלחמת הברית המשולשת אותה יזם, ושהביאה חורבן על ארצו
י"ד באדר ב' - נוסד בית הספר החקלאי מקוה ישראל, על ידי חברת כל ישראל חברים
נולדו

הרב ברוך בר ליבוביץ
נפטרו

י"ב בטבת – רבי אלכסנדר זוסמן אדלר, רב אורתודוקסי גרמני, רבה של קהילת יהודי ליבק-מויסלינג, וחבר מועצת העיר ליבק. (נולד בכ"ו באדר ה'תקע"ו)
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
החטיבה המרכזית (אוגדת עזה)

| --- | --- |

 פרטים
 מדינה:  ישראל ישראל
 שיוך:   צה"ל
 סוג:  חטיבה מרחבית
 בסיס האם:  פאת שדה
 אירועים ותאריכים
 תקופת הפעילות:  1988–1995 (כ־7 שנים)
 התמזגה לתוך:  חטיבת קטיף
 מלחמות:  האינתיפאדה הראשונה
 פיקוד
 יחידת אם:   אוגדת עזה
 דרגת המפקד:    אלוף-משנה
 מפקדים:  מפקדי החטיבה
החטיבה המרכזית הנקראת גם החטיבה המרכזית ברצועת עזה הייתה המרכזית מבין שלוש חטיבות אוגדת עזה. החטיבה הייתה אחראית על גזרת ח'אן יונס.
לאחר כיבוש רצועת עזה במלחמת ששת הימים הוקמה החטיבה בגלגולה הראשון כנפת חאן יונס, וישבה בעיר ח'אן יונס. אולם, עם פרוץ האינתיפאדה הראשונה והקמת המפקדה האוגדתית של עוצבת שועלי הדרום, שונה ייעוד הנפה והיא הפכה לחטיבה מרחבית. עם חתימת הסכמי אוסלו בשנת 1993 יצאה מפקדת החטיבה מהעיר ועברה לפאת שדה. בשנת 1995 אוחדה החטיבה הדרומית עם זו המרכזית.
מפקדי החטיבה

פרק זה לוקה בחסר. אנא תרמו לוויקיפדיה ו.
| 0 | 1 | 2 |
| --- | --- | --- |
| שם | תקופת כהונה | הערות |
גיורא ענבר: 
מאיר בן ישי: 
| אייל שליין | 1994 – 1995 | מפקד החטיבה בזמן איחודה על חטיבת קטיף |
הדיוויזיה ה-51 (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  דיוויזיה
 אירועים ותאריכים
 תקופת הפעילות:  1908 1921 – 1919 1946 (כ־11 שנים)
 מלחמות:  מלחמת העולם הראשונה מלחמת העולם השנייה
 פיקוד
 דרגת המפקד:   מייג'ור גנרל
הדיוויזיה ה-51 של הצבא הבריטי (היילנד) היא דיוויזיה בריטית אשר לחמה במלחמות העולם.
היסטוריה > הקמת הדיוויזיה

הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.
היסטוריה > מלחמת העולם הראשונה

בקיץ 1914 גויסה הדיוויזיה והחלה באימונים, ובמאי 1915 נשלחה הדיוויזיה לצרפת. מאחר ש-6 מגדודי הדיוויזיה שימשו להקמת יחידות חדשות, הושלמה הדיוויזיה בחטיבה ממערב לנקשייר ו-2 גדודים משפלת סקוטלנד. עם הגיעה לצרפת נשלחה הדיוויזיה לפלנדריה, שם לחמה בקרב איפר השני. בינואר 1916 הושלמה הדיוויזיה בגדודים הנוספים מרמת סקוטלנד, ועד מהרה הראתה את כוחה במהלך הקרב על הסום. לאחר מכן לחמה הדיוויזיה בקרבות השונים בחזית המערבית, ובכלל זה קרב אראס, קרב קמברה, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובשנת 1919 פורקה הדיוויזיה.
היסטוריה > בין המלחמות

בשנת 1921 הוקמה הדיוויזיה מחדש, כחלק מהצבא הטריטוריאלי. בשנת 1937 מונה ויקטור פורצ'ן למפקד הדיוויזיה, ובשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-9 (היילנד).
היסטוריה > מלחמת העולם השנייה

בינואר 1940 נשלחה הדיוויזיה לצרפת והוצבה תחת פיקוד הקורפוס ה-1, ובאפריל הועברה תחת פיקוד הארמייה הצרפתית השלישית. הדיוויזיה ה-51 נותרה בצרפת לאחר הפינוי מדנקירק, לאחר שהוקצתה לקורפוס ה-9 הצרפתי במסגרת הארמייה הצרפתית העשירית, ולחמה יחד עם הצרפתים במהלך מבצע אדום. לאחר שהפינוי הימי התברר כבלתי אפשרי ונגמר מלאי התחמושת, נאלץ פורצ'ן להיכנע יחד עם חלקה הגדול של הדיוויזיה בסן ואלרי אן-קו.  חטיבה אחת נסוגה קודם לכן ללה האבר וכך נמנעה מלכידה.
באוגוסט 1940 הפכה הדיוויזיה ה-9 (היילנד) לדיוויזיה ה-51 החדשה, בפיקודו של אלן קנינגהם, ולאחר מכן בפיקודו של ניל ריצ'י, והיא התאמנה על מנת למנוע פלישה גרמנית לבריטניה. ביוני 1941 נשלח ריצ'י למזרח התיכון ודאגלס וימברלי, ששירת עם הדיוויזיה המקורית ה-51 (היילנד) במלחמת העולם הראשונה ולאחרונה פיקד על החטיבה ה-152, קיבל את הפיקוד. עם הגעתו של וימברלי לתפקיד, החלו אימונים מאומצים לפעולות עתידיות מעבר לים. עד יוני 1942 הוטל על הדיוויזיה להתכונן לשירות מעבר לים. באוגוסט 1942 הגיעה הדיוויזיה למצרים, ובאוקטובר לחמה הדיוויזיה בקרב אל עלמיין השני. לאחר מכן לחמה הדיוויזיה בקרבות המערכה בתוניסיה ובפלישת בעלות הברית לסיציליה, ולאחר מכן חזרה לבריטניה על מנת להתכונן לקראת הפלישה לנורמנדי.
ב-7 ביוני 1944 נחתה הדיוויזיה בפיקודו של צ'ארלס בולן-סמית בנורמנדי, שם לחמה הדיוויזיה במהלך המערכה בנורמנדי כחלק מהקורפוס ה-1 בפיקודו של ג'ון קרוקר. ביצועי הדיוויזיה היו מאכזבים, ובשל כך מונה טום רני למפקד הדיוויזיה. לאחר מכן השתתפה הדיוויזיה בשחרור נמלי התעלה, ובאוקטובר 1944 עברה להילחם תחת פיקודו הקורפוס ה-30 בפיקודו של בריאן הורוקס, עמו לחמה במהלך הקרב על הבליטה. לאחר מכן לחמה הדיוויזיה בקרבות הקשים בגרמניה, ובכלל זה בצליחת הריין. במהלך הקרבות נהרג טום רני, וגורדון הולמס אלכסנדר מקמילן מונה במקומו למפקד הדיוויזיה, ופיקד עליה עד סיום הקרבות.
היסטוריה > לאחר המלחמה

בשנת 1946 פורקה הדיוויזיה, ובשנת 1947 הוקמה הדיוויזיה הסקוטית ה-51/52, אולם היא פוצלה בשנת 1950 לחטיבה ה-51 (היילנד) ולחטיבה ה-52 (לואולנד), אשר הפכו בשנת 1961 לפיקודים מחוזיים, וכיום הם מהווים את גדודי המילואים של הרגימנט המלכותי של סקוטלנד.
הערות שוליים

↑  The Heroes of St Valery
| --- | --- |
בקרת זהויות :  NLI: 987007429064805171  LCCN: n94067098  VIAF: 147903880   WorldCat (עם VIAF): 147903880 
סמל הדיוויזיה במלחמת העולם הראשונה
הולדן אפולו

| --- | --- |

הולדן אפולו JL, סדאן GS
 מאפיינים כלליים
 יצרן:  ג'נרל מוטורס-הולדן (General Motor Holden)
 שנות ייצור:  1989–1997
 הרכבה:  אוסטרליה אוסטרליה
 מודל קודם:  Holden Camira
 מודל אחריו:  Holden Vectra
 חברת אם:  ג'נרל מוטורס
 אורך:  4,500-4,525 מ"מ (בין השנים 1989-1993)  4,725-4,795 מ"מ (בין השנים 1997-1993)
 רוחב:  1,710 מ"מ (בין השנים 1989-1993)  1,770 מ"מ (בין השנים 1997-1993)
 גובה:  1,400-1,440 מ"מ (בין השנים 1989-1993)  1,400-1,505 מ"מ (בין השנים 1997-1993)
 משקל:  1,425 ק"ג (בין השנים 1993-1997)
 בסיס גלגלים:  2,600 מ"מ (בין השנים 1989-1993)  2,620 מ"מ (בין השנים 1997-1993)
 מפרט טכני
 מנוע:  4 צילינדרים,1,998 סמ"ק, המפיק 112 כ"ס (בין השנים 1989-1993)  4 צילינדרים,2,164 סמ"ק, המפיק 126 כ"ס (בין השנים 1997-1993)  V6 צילינדרים, 2,959 סמ"ק, המפיק 185 כ"ס (בין השנים 1997-1993)
 הילוכים:  תמסורת ידנית - 5 מהירויות (דור ראשון)  תמסורת אוטומטית - 4 מהירויות (דור ראשון)  תמסורת ידנית - 5 מהירויות (דור שני)  תמסורת אוטומטית - 5 מהירויות (דור שני)
 מהירות מרבית:  185 קמ"ש (מנוע 1,998 סמ"ק)  198 קמ"ש (מנוע 2,164 סמ"ק)
 צריכת דלק:  8.8 ליטר ל-100 ק"מ (מנוע 1,998 סמ"ק)  9.4 ליטר ל-100 ק"מ (מנוע 2,164 סמ"ק)  8.3 ליטר ל-100 ק"מ (מנוע 2,959 סמ"ק)
הולדן אפולו (באנגלית: Holden Apollo) היא מכונית משפחתית גדולה, 4 דלתות, סדאן, אשר יוצרה על ידי יצרנית הרכב האוסטרלית ג'נרל מוטורס-הולדן (General Motor Holden), חברת בת של קונצרן ג'נרל מוטורס האמריקאית, בין השנים 1989–1997.
תצורות

סדאן - 4 דלתות
סטיישן - 5 דלתות
דורות > דור ראשון

JK Apollo (יוצר בין השנים 1989-1991)
JL Apollo (יוצר בין השנים 1991-1993)
דורות > דור שני

JM Apollo (יוצר בין השנים 1995-1993)
JP Apollo (יוצר בין השנים 1995-1997)
דגמים

2.0 SL
2.0 SLE
2.2 GS
3.0 GS V6
תמונות

הולדן אפולו JK
הולדן אפולו JK, סטיישן, שנת 1990
הולדן אפולו JL, סטיישן שנת 1991
הולדן אפולו JL
הולדן אפולו JM, סטיישן
הולדן אפולו JM, סדאן, שנת 1995
הולדן אפולו JP, סדאן, שנת 1996
הולדן אפולו JP, סטיישן
ראו גם

הולדן FJ
הולדן FE
הולדן HX
הולדן HZ
הולדן ברוהאם
הערות שוליים

↑  הולדן אפולו Library of Congress Subject Headings
↑  הולדן אפולו JK ↑ 1989 HOLDEN APOLLO SL Sedan specs and performance (ang.). automobile-catalog.com. [dostęp 15-11-2011].
↑  הולדן אפולו 1993 HOLDEN APOLLO GS Sedan specs and performance (ang.). automobile-catalog.com. [dostęp 15-11-2011].
הוברט סלבטור, ארכידוכס אוסטריה

הוברט סלבטור, ארכידוכס אוסטריה (בגרמנית: Hubert Salvator von Österreich;‏ 30 באפריל 1894 – 24 במרץ 1971), היה נכדו של פרנץ יוזף הראשון, קיסר אוסטריה, וקצין בצבא האוסטרו-הונגרי.
ביוגרפיה

הוברט סלבטור נולד בטירת פרזנבורג, פרזנבורג-גוטסדורף ב-30 באפריל 1894 לפרנץ סלבטור, ארכידוכס אוסטריה ולמריה ולריה, ארכידוכסית אוסטריה, בתם של פרנץ יוזף הראשון, קיסר אוסטריה ואליזבת, נסיכת בוואריה.
עם פרוץ מלחמת העולם הראשונה הצטרף הוברט סלבטור לרגימנט הדרגונים ה-4 (פרדיננד הראשון, קיסר אוסטריה), ומאוחר יותר הועבר למפקדת החטיבה ה-9, ובסוף 1914 הוא קיבל את עיטור מסדר גיזת הזהב. מספטמבר עד נובמבר 1917 הוא פעל בשליחות קרל הראשון, קיסר אוסטריה, יחד עם המזרחן אלואיס מוסיל, וביחד הם נשלחו למזרח התיכון במטרה לסכל את ניסיונות הבריטים לעורר מרידה כנגד השלטון העות'מאני אותה ניסה לעורר לורנס איש ערב.
לאחר נפילת האימפריה האוסטרו-הונגרית  הוברט סלבטור ויתר על זכויותיו בשנת 1919, ומשום כך הורשה להישאר באוסטריה. בשנת 1920 הוא קיבל את הדוקטורט באוניברסיטת אינסברוק, ובשנת 1922 הוחזרו לו ולאביו תאריהם. ב-25 בנובמבר 1926 התחתן הוברט סלבטור באנהולט עם רוזמרי, נסיכת זאלם-זאלם, בתם של עמנואל אלפרד, נסיך הכתר של זאלם-זאלם ומריה כריסטינה, ארכידוכסית אוסטריה, ממנה נולדו לו 13 ילדים.
הוברט סלבטור ירש מהוריו נכסים רבים, אותם ניהל בהצלחה, אולם לאחר האנשלוס של אוסטריה לגרמניה הנאצית, הוא נרדף פוליטית על ידי המפלגה הנאצית. במהלך הכיבוש הרוסי לאחר מלחמת העולם השנייה, היה הוברט סלבטור ראש עיריית פרזנבורג, וב-24 במרץ 1971 הוא מת בביתו.